ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670033153

ขอความอนุเคราะห์ให้ติดตั้งกรวยแบ่งเลนถนน บริเวณ ถนนราชปรารภ แขวงมักกะสัน เขตราชเทวี กรุงเทพมหานคร จุดสังเกตผู้ร้องแจ้งว่าจะมีการกลับรถเพื่อเข้าไปยังด้านหน้าโรงแรม ศูนย์การค้าอินทราแสควร์อาคารใบหยก และอาคารใบหยก 2 เนื่องจากผู้ร้องแจ้งว่าประสบปัญหาการจราจรขัดตรงบริเวณดังกล่าวอยู่บ่อยครั้ง ซึ่งผู้ร้องได้เดินทางมาจากถนนราชดำริผ่านไปยังสี่แยกแพลทินัม เพื่อที่จะตรงไปทางถนนอนุสาวรีย์ชัยสมรภูมิ ซึ่งตรงบริเวณดังกล่าวมีถนนทั้งหมดจำนวน 5 เลน แต่ว่าจะมีการเว้นไว้ จำนวน 1 เลนถนน ไว้ให้เป็นเลนสวน ซึ่งเป็นช่องทางสำหรับให้รถโดยสารประจำทางขับขี่สวนเลนมาได้ และมักจะมีรถยนต์รถจักรยานยนต์คันอื่นๆ ขับขี่สวนเลนมาในช่องทางดังกล่าวตามขึ้นมาด้วย โดยผู้ร้องแจ้งว่ามักจะพบเห็นว่ารถที่ขับขี่มาจากสวนเลนขึ้นมา มักจะมีการกลับรถแทรกเลนถนนทั้ง 4 เลน เพื่อเข้าไปยังด้านหน้าของสถานที่ต่างๆ เช่น โรงแรม ศูนย์การค้าอินทราแสควร์ อาคารใบหยก และอาคารใบหยก 2 ซึ่งเลนถนนที่เป็นถนนสวนเลนนั้น อยู่ฝั่งตรงข้ามกับสถานที่ที่กล่าวมาทั้งหมด ทำให้ประชาชนที่ขับขี่สัญจรมาตามทางของเลนถนนทั้ง 4 เลน ต้องจอดรอให้รถที่กลับรถขับขี่ไปก่อน ส่งผลทำให้ได้รับความเดือดร้อนและเกรงว่าจะเกิดอุบัติเหตุขึ้นได้ อีกทั้งผู้ร้องแจ้งว่าเคยพบเห็นว่ามีรถยนต์หรือรถตู้มีการขับขี่ตรงออกมาจากสถานที่ที่กล่าวถึง ขับขี่ออกเพื่อออกไปยังเลนถนนที่เป็นช่องทางสวนเลนอีกด้วย จากเหตุการณ์ดังกล่าวส่งผลทำให้ผู้ร้องและประชาชนที่ขับขี่สัญจรลดลงบริเวณดังกล่าวได้รับความเดือดร้อน เกรงว่าจะก่อให้เกิดอุบัติเหตุขึ้นและทำให้การจราจรติดขัดได้ พบเห็นและประสบปัญหามาเป็นระยะเวลามากกว่า 1 ปี ผู้ร้องประสงค์ให้ทางหน่วยงานที่เกี่ยวข้องมีการติดตั้งกรวยแบ่งเลนถนนบนถนนเส้นดังกล่าว ให้กั้นเลนถนนที่เป็นเลนสวนเพื่อไม่ให้รถยนต์หรือรถคันอื่นๆ สามารถกลับรถแทรกกลางทั้ง 4 เลนถนนได้ เพื่อเป็นการช่วยลดการเกิดอุบัติเหตุและช่วยลดการจราจรติดขัดในพื้นที่ดังกล่าวต่อไป
ทื
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata